Azan Ismail

Azan Ismail merupakan bekas Ahli Parlimen Indera Mahkota, Pahang dan ADUN Bandar di Terengganu dari PH-PKR. Pada peringkat parti, beliau ialah Pengerusi Majlis Pimpinan Negeri (MPN) Terengganu. 

Dalam Pilihan Raya Umum Malaysia 2008 beliau mengalahkan calon dari Barisan Nasional-UMNO, Salamon Ali Rizal Abdul Rahman dengan majoriti sebanyak 1,027 undi. Beliau memperolehi 19,823 undi berbanding lawannya memperolehi hanya 18,796 undi.

Isu dan kontroversi

Saman Utusan
Pada 5 April 2010, Azan Ismail memfail saman fitnah RM29 juta terhadap editor Zulkiflee Bakar dan Utusan Melayu (Malaysia) Berhad. Peguam A. Vasudevan mewakili beliau di Mahkamah Tinggi Kuala Lumpur. Puncanya, cetakan pada 6 Mac dan 8 Mac 2010, Utusan menyiarkan berita bahawa Azan telah keluar dari PKR bersama beberapa ahli politik lain yang telah melompat parti. Azan juga menuntut faedah 8 peratus setahun ke atas jumlah ganti rugi RM29 juta dari tarikh saman itu difailkan.

Akhirnya pada 18 Februari 2013, Mahkamah Tinggi memerintahkan  Utusan Melayu (Malaysia) Berhad menyiarkan permohonan maaf terbuka kepada MP Indera Mahkota Azan Ismail berhubung satu tulisan fitnah yang mendakwa ahli politik itu meletak jawatan daripada kesemua jawatan dalam PKR dan meninggalkan parti tersebut.Kedua-dua pihak berkenaan mencapai persetujuan itu di hadapan Hakim Datuk Hue Siew Kheng dalam satu kes saman fitnah yang difailkan MP PKR tersebut. Azan ketika ditemui berkata mahkamah memerintahkan Utusan Melayu (M) Bhd, yang merupakan penerbit Utusan Malaysiam membayar gantirugi kepadanya. Beliau bagaimanapun enggan mendedahkan jumlah berkenaan.Beliau berkata beliau akan menarik balik saman tersebut selepas Utusan menyiarkan permohonan maaf dan tulisan yang diperbetulkan itu.

Dakwa cuba dibeli RM5 juta
Pada 27 Jun 2012, dalam sidang media di Parlimen, Azan Ismail mendakwa dirinya ditawar RM5 juta untuk lompat ke parti BN pada 27 Januari 2010 di sebuah hotel lima bintang di Kuala Lumpur. Beberapa orang menemui dirinya dan beberapa pemimpin PKR yang lain dan memberi tawaran yang sama.

Rujukan

Orang hidup
Anggota Parti Keadilan Rakyat
Muslim Malaysia
Ahli politik Malaysia berketurunan Melayu
Ahli Dewan Rakyat, Parlimen Malaysia ke-12